তুতানখামুনের লোহার ছুরি

**তুতানখামুনের উল্কাপিণ্ডের লোহার ছুরি**, **যা তুতানখামুনের লোহার ছুরি**  নামেও পরিচিত, প্রাচীন মিশরীয় ফারাও তুতানখামুনের (১৩৩৪-১৩২৫ খ্রিস্টপূর্বাব্দ) সমাধি থেকে পাওয়া গিয়েছিল। উল্কাপিণ্ড থেকে সংগৃহীত লোহা  দ্বারা এটি তৈরি  বলে নিশ্চিত করা হয়েছে। ছুরিটি বর্তমানে কায়রোর মিশরীয় জাদুঘরে প্রদর্শিত হয়।

## বিশ্লেষণ
এ ছুরিতে বেশি পরিমাণে নিকেল আছে যা এর লোহার উৎস উল্কাপিণ্ড হতে আগত  বলে প্রমাণ করে। জুন ২০১৬ সালে প্রকাশিত গবেষণা অনুযায়ী এক্স-রে ফ্লুরোসেন্স স্পেকট্রোমিটার বিশ্লেষণ থেকে প্রাপ্ত তথ্য থেকে দেখা গেছে যে এ ছুরিতে লোহা (Fe),  ১১% নিকেল (Ni) এবং ০.৬% কোবাল্ট (Co) আছে । এর অর্থ হল এর রাসায়নিক বৈশিষ্ট্য , পূর্বে আবিষ্কৃত ৭৬টি  উল্কাপিণ্ড থেকে সংগৃহীত লোহার জিনিসের সমতুল্য।বেশিরভাগ  উল্কাপিণ্ড থেকে সংগৃহীত লোহার  জিনিসে নিকেলের পরিমাণ ৫% থেকে ৩৫% পর্যন্ত থাকে, যেখানে ১৯ শতকের আগে  স্থলজ লোহার খনি থেকে প্রাপ্ত ঐতিহাসিক লৌহ শিল্পকর্মে নিকেলের পরিমাণ কখনও ৪% এর বেশি হয় নি। এছাড়াও, এই ছুরির নিকেল ও কোবাল্ট এর অনুপাত উল্কাপিণ্ডজাত লোহার রাসায়নিক বৈশিষ্ট্য এর সাথে তুলনীয়।

আনুমানিক ৩৩২৩ বছর পূর্বে ( ব্রোঞ্জ যুগ ) রাজা তুতানখামুনের মমিকরণের সময়, লোহা গলানো এবং লোহার  জিনিস তৈরি করা বিরল ছিল। লোহার জিনিসপত্র কেবল শৈল্পিক, অলংকরণ, আচার-অনুষ্ঠান, উপহার প্রদান এবং আনুষ্ঠানিক উদ্দেশ্যে এবং রঞ্জককরণের জন্য ব্যবহৃত হত। অতএব, সেযুগে লোহা ,সোনার চেয়ে বেশি মূল্যবান বা মূল্যবান ছিল। তুতানখামুনের শাসনের ঠিক পূর্ববর্তী সময়ে (অর্থাৎ, তৃতীয় আমেনহোটেপের রাজত্বকালে) লোহার জিনিসপত্র রাজকীয় উপহার হিসেবে দেওয়া হত।

## পণ্ডিতদের মতামত
প্রাচীন অতীতে লোহার উপস্থিতি নির্ধারণ - যেমন লোহার প্রাপ্তি, গলানো ইত্যাদি দীর্ঘকাল ধরে পণ্ডিতদের অধ্যয়ন এবং আলোচনার বিষয় হয়ে দাঁড়িয়েছে। প্রাচীন পূর্ব ভূমধ্যসাগরীয় সংস্কৃতিতে নবোপলীয় যুগের শেষ থেকে ব্রোঞ্জ যুগ পর্যন্ত, লোহার ব্যবহার খুব কমই ছিল। এই সময়কালে খনি থেকে প্রাপ্ত  লোহা দ্বারা তৈরি  বস্তুর অস্তিত্ব কম ছিল বলে প্রমাণিত হয়েছে এবং বিশ্বাস করা হয় যে উল্কাপিণ্ড থেকে সংগৃহীত লোহা দ্বারা লোহার বস্তু তৈরি হত।

## ঐতিহাসিক পটভূমি
খ্রিস্টপূর্ব ষষ্ঠ শতাব্দী পর্যন্ত খনির লোহা গলানোর কোনও মিশরীয় প্রত্নতাত্ত্বিক প্রমাণ পাওয়া যায় না। মিশরে ধাতব লোহার ব্যবহারের প্রাচীনতম উদাহরণ আনুমানিক খ্রিস্টপূর্ব ৩৪০০ সালে পাওয়া যায় যা ফারাও শাসনের সময়ের সাথে মিলে যায় । 

## ধাতব পুঁতি
আধুনিক কায়রোর  দক্ষিণে অবস্থিত গের্জেহ কবরস্থানে  সমাধিস্থ একজন ব্যক্তির কোমর এবং গলায় ধাতব পুঁতি এবং অন্যান্য মূল্যবান পাথর ঝুলানো ছিল। ১৯১১ সালে পুঁতি আবিষ্কারের পরপরই, বৈজ্ঞানিক বিশ্লেষণে জানা যায় যে পুঁতিগুলি নিকেল সমৃদ্ধ। যেহেতু সমস্ত উল্কাপিন্ডের লোহার আকরিক, নিকেল সমৃদ্ধ,তাই এর উপাদান উল্কাপিণ্ডজাত। ২০১৩ সালে, ম্যানচেস্টার জাদুঘর (যুক্তরাজ্য) এ পুঁতির  ইলেকট্রন মাইক্রোস্কোপ স্ক্যানিং এর মাধ্যমে পুঁতির মাইক্রো-স্ট্রাকচার এবং রসায়ন প্রকাশ করে । এছাড়াও পুঁতির  সিটি স্ক্যান  করা হয়েছিল। ফলাফলগুলি ইঙ্গিত দেয় যে পুঁতির মাইক্রো-স্ট্রাকচার এবং গঠন  উল্কাপিন্ডের সাথে সামঞ্জস্যপূর্ণ ।  গবেষকরা  প্রমাণ  করেছেন যে মিশরীয়রা  দ্বারা  প্রাচীনকালে  উল্কাপিণ্ড থেকে লোহা সংগ্রহ করত।
## তুতানখামুন
তুতানখামুনের সমাধিতে উনিশটি লোহার জিনিস আবিষ্কৃত হয়েছিল , যার মধ্যে রয়েছে এক সেট ছুরি যা মিশরীয় মুখ খোলার অনুষ্ঠানে (মৃত ব্যক্তির মঙ্গলের জন্য  একটি অনুষ্ঠান ) ব্যবহৃত ছুরির সাথে খুব মিল। এই ছুরিগুলি লোহা এবং তারার  সাথে সম্পর্কিত , মন্দিরের তালিকায়  ছুরিগুলিকে তারা হিসাবে উল্লেখ করা হত। 

তুতানখামুনের মমির সাথে অন্যান্য লোহার জিনিসপত্র  ছিল; - যেমন সোনালী  মুখোশের ভিতরে থাকা ক্ষুদ্র একটি  মাথার আস্তরণ , সোনালী ব্রেসলেটের সাথে সংযুক্ত  তাবিজ এবং একটি সোনালী হাতলযুক্ত  ছোরা।
## তথ্যসূত্র

বিষয়শ্রেণী:তুতানখামেন
বিষয়শ্রেণী:উল্কাপিণ্ড
বিষয়শ্রেণী:মিশরীয় জাদুঘর
বিষয়শ্রেণী:ছোরা
বিষয়শ্রেণী:প্রাচীন অস্ত্র